Naurašilių akmenys

Naurašilių akmenys, vadinami Mukolais – esantys Panevėžio rajone, prie kelio , tarp Sujetų ir Naurašilių, Panevėžio miškų urėdijos Gustonių girininkijos (5 kv., 2 skl.) teritorijoje.

 Istorija 

Padavimas byloja, kad Mukolas buvo valstietis, kuris, nepaklusęs Dievo įsakymui, trečiąją Velykų dieną arė lauką, už tai Dievas pavertė jį akmeniu. Akmenimis pavirto ir kiti šeimos nariai: Mukolienė ir Mukoliukas.

XIX a. Mukolienę suskaldę kumečiai, liko tik Mukolas su Mukoliuku.

Akmenys paskelbti saugomais Gamtos apsaugos komiteto prie Lietuvos TSR Ministrų Tarybos 1968 m. gegužės 14 d. įsakymu Nr. 157. 

LR aplinkos ministro 2018 m. balandžio 16 d. įsakymu Nr. D1-300 akmenys išbraukti iš saugomų (neatitinkantis kriterijų geologinis gamtos paveldo objektas).

Kategorija:Panevėžio rajono paveldas
Kategorija:Lietuvos mitologiniai akmenys
Kategorija:Buvę Lietuvos gamtos paveldo objektai